अक्षय तृतीय के दिन बुधवार को नगर पालिका छतरपुर द्वारा मुख्यमंत्री कन्यादान योजना के तहत करायी गई गरीब कन्याओं की शादियां दलाली की भेंट चढ़ गई। वैसे तो नगर पालिका के द्वारा 511 जोड़ों के विवाह संपन्न कराए गए। जिसमें नगर पालिका के द्वारा कुछ नाबालिग और कुछ गर्भवती के विवाह तक करा दिए गए। कई ऐसे जोड़ भी सामने आए जो पहले से शादीशुदा थे और महिलाएं गर्भवती थीं। प्रदेश के मुखिया शिवराज सिंह चौहान के द्वारा मुख्यमंत्री कन्यादान योजना अंतर्गत प्रदेश की गरीब बेटियों की शादी कराने का जिम्मा सरकार लेती है, लेकिन गरीब निर्धन कन्याओं को इसका लाभ तो नहीं मिल पाता, बल्कि इसका लाभ आपात्र लोग उठा रहे हैं।